CELEX: 52021DP0067
Language: fi
Date: 2021-03-09 00:00:00
Title: Euroopan parlamentin päätös olla vastustamatta delegoidun asetuksen (EU) 2017/2361 muuttamisesta kriisinratkaisuneuvoston hallintomenojen kattamiseksi maksettavia hallintomaksuja koskevien järjestelyjen osalta 11. helmikuuta 2021 annettua komission delegoitua asetusta (C(2021)0766 – 2021/2562(DEA))

24.11.2021   
            
            
               FI
            
            
               Euroopan unionin virallinen lehti
            
            
               C 474/175
            
         
      P9_TA(2021)0067
      Päätös olla vastustamatta delegoitua säädöstä: kriisinratkaisuneuvoston hallintomenojen kattamiseksi maksettavia hallintomaksuja koskevat järjestelyt
      Euroopan parlamentin päätös olla vastustamatta delegoidun asetuksen (EU) 2017/2361 muuttamisesta kriisinratkaisuneuvoston hallintomenojen kattamiseksi maksettavia hallintomaksuja koskevien järjestelyjen osalta 11. helmikuuta 2021 annettua komission delegoitua asetusta (C(2021)0766 – 2021/2562(DEA))
      (2021/C 474/25)
      
         Euroopan parlamentti, joka
      
                  —
               
               
                  ottaa huomioon komission delegoidun asetuksen (C(2021)0766),
               
            
                  —
               
               
                  ottaa huomioon komission 16. helmikuuta 2021 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon talous- ja raha-asioiden valiokunnan 4. maaliskuuta 2021 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15. heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) ja erityisesti sen 65 artiklan 5 kohdan ja 93 artiklan 6 kohdan,
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon talous- ja raha-asioiden valiokunnan suosituksen päätökseksi,
               
            
                  —
               
               
                  ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 9. maaliskuuta 2021, ei ole esitetty vastalauseita,
               
            
                  A.
               
               
                  ottaa huomioon, että laskiessaan komission delegoidussa asetuksessa (EU) 2017/2361 (2) tarkoitettuja yksilöllisiä vuotuisia hallintomaksuja kriisinratkaisuneuvosto tukeutuu kokonaisvaroja ja kokonaisriskejä koskeviin tietoihin, jotka Euroopan keskuspankki (EKP) kerää niiltä yhteisöiltä, joihin sovelletaan yhteistä kriisinratkaisumekanismia, Euroopan keskuspankin asetuksessa (EU) N:o 1163/2014 (3) tarkoitettujen valvontamaksujen laskemiseksi; ottaa huomioon, että asetusta (EU) N:o 1163/2014 on muutettu Euroopan keskuspankin asetuksella (EU) 2019/2155 (4) ja että muutoksella muutettiin maksujen perimistä koskevaa lähestymistapaa siten, että EKP:n ennakkoon perimät vuosittaiset valvontamaksut korvattiin vasta asiaan liittyvän valvontamaksukauden päättymisen jälkeen perittävillä valvontamaksuilla;
               
            
                  B.
               
               
                  toteaa, että EKP:n käyttöön ottamat muutokset edellyttävät delegoidun asetuksen (EU) 2017/2361 mukaisten tietojen toimittamisen ja hallintomaksuja koskevien ilmoitusten antamisen määräaikojen muuttamista, jotta säilytetään johdonmukaisuus kriisinratkaisuneuvoston hallintomaksujen ennakkoperimisjärjestelmän ja EKP:n uuden järjestelmän välillä ja jotta kriisinratkaisuneuvosto voi jatkaa vuotuisten hallintomaksujen laskemista ja keräämistä ennakkoon;
               
            
                  C.
               
               
                  ottaa huomioon, että delegoidun asetuksen olisi tultava voimaan kiireellisesti, koska kriisinratkaisuneuvoston on sovellettava mahdollisimman pian vuoden alussa siirtymäjärjestelyjä, joiden avulla kerätään hallintomaksut kriisinratkaisuneuvoston hallintomenojen kattamiseksi varainhoitovuonna 2021;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 225, 30.7.2014, s. 1.
      
         (2)  Komission delegoitu asetus (EU) 2017/2361, annettu 14. syyskuuta 2017, hallintomaksuja koskevasta lopullisesta järjestelmästä kriisinratkaisuneuvoston hallintomenojen kattamiseksi (EUVL L 337, 19.12.2017, s. 6).
      
         (3)  Euroopan keskuspankin asetus (EU) N:o 1163/2014, annettu 22. lokakuuta 2014, valvontamaksuista (EKP/2014/41) (EUVL L 311, 31.10.2014, s. 23).
      
         (4)  Euroopan keskuspankin asetus (EU) 2019/2155, annettu 5. joulukuuta 2019, valvontamaksuista annetun asetuksen (EU) N:o 1163/2014 muuttamisesta (EKP/2019/37) (EUVL L 327, 17.12.2019, s. 70).